Ayen i d-yernan d aneggaru : 5 Meɣres.
Tabrat USIREM I tarwa n tmurt-iw yemlalen ass-a (31.10.2014) di Taddart At Weevan Tamezwarut, sureft-iyi ur zmireɣ ara ad iliɣ gar-awen. D acu kan, aqli-yi yid-wen s wul-iw d wallaɣ-iw! Ssarameɣ seg temlilit-a ad d-yeffeɣ wayen yelhan i tmurt-nneɣ! Ssarameɣ aɣref azwaw (aqbayli) ad yessiweḍ kra n wass ad yedder di tmurt-is s tlelli d talwit. Sureft-iyi da ma nniɣ-d amek ttwaliɣ tilufa, annect-a d asumer (d rray-iw) kra: Ulac aɣref di ddunit yedduklen di yal aḥric n tmeddurt. Aṭas deg-neɣ yeqqar,Izwawen ur dduklen ara, ttemceqlalen (ttnaɣen) gar-asen. S wakka ur ssawaḍen ara ad sbedden awanek Azwaw am YIɣerfan nniḍen. Ihi da yessefk ad iẓer yiwen (...)
Timeddukkal, Imeddukal, Azul, Ulamma ur zmireY ara ad iliY yid-kent/wen di temlilit-agi, dacu eerḍeY ad iliY s yizen-agi-inu. SsarameY timlilit-agi ad d-teffeY s wayen ara d-yawin ayen ilhan i tmurt n Leqbayel ; ayen s wacu amennuY-nneY i tlelli n Tmurt n Leqbayel ad yaẓ ar zdat. Nekk, akken ttwaliY tilufa, ass-agi ur d-yegri yara kra n uṛaǧu ḥala ma yella nebYa ad neṭṭallay di tmurt-nneY tetteddu ar uẓekka i s-Yzan wid yebYan ad aY-snegren ; aẓekka i s-iYez udabu azzayri. Ass-agi, ilaq ad d-iban dacu nebYa. NebYa ad nili, neY ur nebYi wara ?! Dacu waqila timlilit-agi ma tella-d, d akken nebYa ad nili. Ihi yiwen ubrid kan i Y-id-yegran : d abrid n (...)
Yella-d taṣebḥt-agi ubellee n ubrid uṭun 26 yettawin si Bgayet ar Tubiret deg tama n Meeqel akked Butagut i d-yezgan deg taddart n Tqeṛyet n leeṛc n Cmini. Imezdaɣ d wid i d-yerran ɣef lexṣas n wallalen n tudert ladɣa lgaz i ttṛaǧun acḥal-aya, d ayen yessawḍen imezdaɣ i d-yezzin i wasif Asemmam ad xtiṛen aseḥbes n tikli ɣef ubrid akken i ḥebsen wallalen n tudert-nsen deg uzgen n ubrid.
Yessuli Usarag Aɣelnaw Aqbayli leqdic-ines tameddit n 31 Tubeṛ deg Wat Waeban s usbeddi n yiwen usqamu Aqbayli s tselwit n umaru amazray Yunes Eedli. Leqdic n usarag yebda ɣef 11 n tṣebḥit s yiwet n tejmaet yesselḥan asuddes n usarag, ɣef uqeṛṛu-s mass Yidir Iwannuɣen. Tamsalt n Tmurt n Yiqbayliyen tessemlal-d wid d tid yesean taqṛiḥt fell-as, yal wa ansi d-yusa, yal wa d acu-tt tmuɣli-s ɣef uzekka d wamek i s-ilaq i Tmurt n Jmae-liman. Asarag d win i d-yeffɣen s usbeddi n Useqqamu Aqbayli i ɣef yettwafren mass Yunes Eedli ɣef uqeṛṛ-yis, yid-s tarbaet n uheyyi n wahil n useqqamu-yagi. Ad d-nger kan Lwelha s leɣyab n yikabaren RCD akked FFS, d ayen i ɣef (...)
Ad yili usiweḍ n Usarag Aɣelnaw Aqbayli ass n Lǧemea 31 Tubeṛ srid seg Wat Waeban ar umaṭṭad Tamurt. Nnig waya, ad yili uskasi ɣef leqdicat ara yilin dɣa zemren yimsefliden ad kkin s laṛyuy-nsen neɣ s yisteqsiyen i ɣef ara d-rren yinebgawen n tedwilt d imeɣnasen, d imdebbṛen deg umussu n Ufraniman akked Unabaḍ Ueḍil. Si 9 n ṣṣbeḥ (10 di Fṛansa) ad tebdu tedwilt srid seg Wat Waeban. http://www.radiotamurt.com/ d asmel n umaṭṭaf; win yebɣan ad yekki ad yessiwel s ttawil n skype.
I lmend n umulli wis 25 n tm!ettant n umaru ameɣnas : Kateb Yassin, terra-yas tiddukla n leqdic n yilmeẓyen (AAJ) tajmilt di Tezmalt. Tajmilt-agi tessemlal-d aṭas n leqdic gar-sen inagan ɣef tudert n umaru, amennuɣ-is ɣef yidles amaziɣ akked tira i yessuffɣen isem-is ar umaḍal akk. Tajmilt-a tjeme-d daɣen amezgun, addal, isaragen akked temzikniyin ɣef uḥeddad n Neǧma (NEDJMA). Aselway n Umussu i Ufraniman n Tmurt n Yiqbayliyen d win yekkin deg tejmilt-agi s leeraḍa n tiddukla, mass Ucebbin yeɣṛa-d yiwen unagi n uselway n Unabaḍ Ueḍil Aqbayli mass Feṛhat At Seid i yura ɣef Kateb. Di taggara n tejmilt, tecna terbaet n DEBZA deg tzeqqa n uxxam n yilmeẓyen (...)
Mlalen-d ass-a n Laṛebea 22 Tubeṛ yisdawanen-ieeggalen n useqqamu asdawawn ar Umussu i Ufraniman n Tmurt n Yiqbayliyen d akemmel deg leqdic di tseddawit. InelmadenIqbayliyen ssezzin awal ɣef liḥala n Tmurt n Yiqbayliyen ladɣa tin n tseddawit d wamek ara tili d afud i umennuɣ Aqbayli. Timlilit-a, iḥeḍr-itt uselway n useqqamu aẓiwan n Bgayet-Sṭif-Ǧiǧel i d-yewwin awal ɣef Usarag Aɣelnaw Aqbayli ara yilin deg Wat Weeban ass n 31 Tubeṛ-agi.
D tiririt i tiɣṛi n Umussu i Ufraniman n Tmurt n Yiqbayliyen (MAK) i d-yessemlalen Iqbayliyen iḍelli n Ssebt deg temdint n Uqbu.Tikli tella-d d ibeddi mgal tasertit n udabu n Lezzayer yetthuddun Tamurt n Yiqbayliyen s liḥala n laman akked twennaḍt. Di tikli-ya, suɣen Yiqbayliyen mgal tikkin n Tmurt n Yiqbayliyen ar Lezzayer imi ur teḥwaǧ ara leenaya n udabu ileḥḥun s leenaya n Fṛansa; ɣef waya i d-yuɣal wawal n Lwennas deg tikli " ddwa-s ad ncerreg tamurt " d ayen yeǧǧan imezdaɣ n Uqbu ladɣa wid yellan di tḥuna ad d-ffɣen yal yiwen amek i t-yesbur usirem. Di taggara n tikli, yella-d wawal n yieeggalen n MAK gar-asen mass Ṛaziq ZWAWI, Husin EEZZAM akked (...)
Di tifranin n tselwit i d-iheyya udabu di 17yebrir-nni iɛeddan, iqbayliyen yakk fɣen-d nnan-d: “ ala i ukellex, ur nettikki di tkerkas-nwen…” fɣen-d yilmeẓyen s iberdan ama di Bgayt, Tizi Wezzu akked Tubiret i wakken ad ssutren izerfan-nsen, i wakken daɣen ad d-smektin belli mazal bedden, mazal ttnadin tidet akked tlelli. Maca ula d adabu s texdaymin-ines ur yerri ara aḍar, ur yessin abrid-nniḍen ala win n uzduz; fɣen-d wwin azal n 32 n ilmeẓyen n taddart n Ḥiẓer ɣer lkumiṣarya, beḥten-ten, nudan-ten… amzun akken wissen wi nɣan. Agdud imiren ur yessusem ara; fɣen-d laɛrac ssutren i iserdasen-agi akken ad asen-d-serḥen. Serḥen-asen-d maca rǧan kra kan n (...)
D ayen yessewhamen ! Ugar n useggas-aya, aman ur d-kkin tiberninin deg yixxamen n kra n tudrin n tɣiwant n At Yeḥya Musa Maca takebbanit Tazzayrit n waman (ADE) tḥettem ɣef yimdanen ad xellṣen ayen ur ççin (ur swin ara) imi tettkemmil aceyyee n tewṛiqin n lexlaṣ yerna d wayen ur stenfeen ara. Seg waya, ad nefhem belli adabu Azzayri ur yecfiq yiwen; zik yelha-d kan deg tukksa n yidles d tutlayt i Yiqbayliyen, ma d tura yezzi-d ula ɣer tedrimt-nsen, imi yebɣa ad ten-yerr ɣer zzman-nni n leḥkem Aḥerki, i sen-d-yesnulfan tabzert ur nelli. Yiwen gar yimezdaɣ inuda ɣef tidet, yufa-d belli yettxelliṣ abeḥri deg umkan n waman dɣa yessuter seg tkebbanit-a n (...)
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn fra_Latn kab_Latn ltz_Latn